b'\n_START_ARTICLE_\nJuodup\xc4\x97s gimnazija\n_START_SECTION_\nIstorija\n_START_PARAGRAPH_\n1927 m. prad\xc5\xbeios mokykla i\xc5\xa1 Didsod\xc4\x97s perkelta \xc4\xaf Stoni\xc5\xa1kio kaim\xc4\x85, v\xc4\x97liau pavadinta Juodup\xc4\x97s prad\xc5\xbeios mokykla. Joje mok\xc4\x97si apie 100 vaik\xc5\xb3. Antrojo pasaulinio karo metu joje buvo 6 skyriai. 1944 m. pradin\xc4\x97 mokykla perorganizuota \xc4\xaf progimnazij\xc4\x85 su keturiomis pradin\xc4\x97s mokyklos ir I\xe2\x80\x93IV progimnazijos klas\xc4\x97mis. Pirmuoju progimnazijos direktoriumi buvo Juozas Jurevi\xc4\x8dius. 1953 m. mokykla tampa priaugan\xc4\x8dia vidurine mokykla. Daug\xc4\x97jant mokini\xc5\xb3, sunk\xc4\x97ja darbo s\xc4\x85lygos. Mokykla pradeda dirbti dviem pamainom. 1957 m. i\xc5\xa1eina pirmoji 23\xe2\x80\x93j\xc5\xb3 abiturient\xc5\xb3 laida. _NEWLINE_1958 m. direktoriumi paskiriamas jaunas mokytojas Petras Marcijonas, k\xc4\x85 tik baig\xc4\x99s Vilniaus valstybin\xc4\xaf pedagogin\xc4\xaf institut\xc4\x85. Mokykla dirba trimis pamainomis, nes vakarais dar dirba vakarin\xc4\x97 (pamainin\xc4\x97) mokykla. Darosi ank\xc5\xa1ta. Direktoriaus iniciatyva prasideda beveik nenutr\xc5\xabkstan\xc4\x8dios statybos. 1961 m. pastatytas pirmasis keturi\xc5\xb3 klasi\xc5\xb3, 1963 m. antras a\xc5\xa1tuoni\xc5\xb3 klasi\xc5\xb3 ir 1965 m. \xe2\x80\x93 tre\xc4\x8dias de\xc5\xa1imties klasi\xc5\xb3 priestatai. Pradedama dirbti viena pamaina, bet neilgai. 1979 m . pastatyta nauja mokykla, sporto sal\xc4\x97, valgykla, i\xc5\xa1ple\xc4\x8diamos dirbtuv\xc4\x97s, \xc4\xafrengiamas automobilizmo kabinetas, stadionas. _NEWLINE_LR \xc5\xa0vietimo ir mokslo ministerijos Kolegija 1997 m . gegu\xc5\xbe\xc4\x97s 30 d. nutarimu Juodup\xc4\x97s vidurinei mokyklai rugs\xc4\x97jo 1 d. suteik\xc4\x97 gimnazijos status\xc4\x85.'